laion/Wikipedia-Exotic huggingface dataset:
סגן מזכיר ההגנה של ארצות הברית

סגן מזכיר ההגנה של ארצות הברית (באנגלית: United States Deputy Secretary of Defense) הוא התפקיד השני בבכירותו וחשיבותו במחלקת ההגנה של ארצות הברית. סגן המזכיר הוא יד ימינו האזרחי של מזכיר ההגנה, והוא ממונה בידי נשיא ארצות הברית בכפוף לאישור הסנאט האמריקאי. על פי חוק, סגן המזכיר מוגדר כקצין הניהול הראשי של מחלקת ההגנה ועליו להיות אזרח לפחות שבע שנים משחרורו משירות צבאי פעיל. סגנית מזכיר ההגנה הנוכחית היא קתלין היקס, שהחלה את תפקידה ב-8 בפברואר 2021. היקס היא האישה הראשונה המכהנת בתפקיד זה. סעיפים 81–36 במשפט הציבורי של ארצות הברית מיום 2 באפריל 1949, קבעו במקור את תפקיד סגן מזכיר ההגנה כ"תת-מזכיר ההגנה", אם כי סעיפים 81-82 מיום 10 באוגוסט 1949 – שנודעו כתיקוני 1949 לחוק הביטחון הלאומי משנת 1947 – שינו את התואר של התפקיד ל"סגן מזכיר ההגנה", בו נעשה שימוש מאז. סטיבן ארלי, מקורבו של הנשיא פרנקלין דלאנו רוזוולט, היה לנושא המשרה הראשון כאשר הושבע לתפקיד ב-2 במאי 1949. משפט הציבור 92-596, ב-27 באוקטובר 1972 עוגן בחוק תפקיד מקביל לסגן מזכיר ההגנה, כאשר שני הסגנים ממלאים כל אחד את תפקידו שלו לפי החלטת מזכיר ההגנה. תפקיד מקביל זה אוייש רק בדצמבר 1975 בידי רוברט אלסוורת', ששירת תחת הנשיא ג'רלד פורד. ב-21 באוקטובר 1977 בוטל מצב זה ונוצרו שני תפקידים בדרג תת-מזכיר במקום 2 תפקידים בדרג סגן מזכיר. בהאצלת סמכויות, לסגן מזכיר ההגנה יש את מלוא הכוח והסמכות לפעול בשם מזכיר ההגנה ולהפעיל את מרותו בכל עניין וסוגיה בהם המזכיר מוסמך לפעול על פי חוק או צו נשיאותי. אי לכך, סגן המזכיר הוא הראשון בסדר הירושה של מזכיר ההגנה. תפקידו הטיפוסי של סגן מזכיר ההגנה הוא לפקח על העסקים השוטפים במחלקת ההגנה כארגון ולהוביל את תהליכי הניהול הפנימיים של תקציב מחלקת ההגנה הנאמד בדרך כלל בכ-500 מיליארד דולר אמריקני. דהיינו, סגן מזכיר ההגנה הוא קצין התפעול הראשי במחלקת ההגנה (Chief operating officer). זאת בעוד מזכיר ההגנה, כמנהל כללי, מתמקד בנושאים הביטחון הלאומי של האג'נדה הנשיאותית בממשלו, שימועים בקונגרס של ארצות הברית, השתתפות בדיוני המועצה לביטחון לאומי של ארצות הברית וייעוץ פוליטי ישיר לנשיא ארצות הברית בענייני הגנה וביטחון. לפני 1 בפברואר 2018 שימש סגן מזכיר ההגנה גם כקצין הניהול הראשי בפנטגון, ואליו דיווח סגן קצין הניהול הראשי, אך תחומי אחריות אלה פוצלו לתפקיד ראשי חדש בתוך מחלקת ההגנה. מדיה וקבצים בנושא סגן מזכיר ההגנה של ארצות הברית בוויקישיתוף אתר האינטרנט הרשמי של מחלקת ההגנה של ארצות הברית (באנגלית) קוד ארצות הברית, פרק 10, סעיף 132, באתר בית הספר למשפטים של אוניברסיטת קורנל (באנגלית) Report to Congress Restructuring the Department of Defense Acquisition, Technology and Logistics Organization and Chief Management Officer Organization, מסמך מאת מחלקת ההגנה של ארצות הברית בעניין רה-אורגניזציה של המחלקה (באנגלית)
מתיו טלבוט

מתיו טלבוט (באנגלית: Matthew Talbot;‏ 1762 – 17 בספטמבר 1827) היה פוליטיקאי אמריקאי מג'ורג'יה, איש המפלגה הדמוקרטית-רפובליקנית, שב-1819, מתוקף תפקידו כנשיא הסנאט של ג'ורג'יה, כיהן במשך כשבועיים כמושל ג'ורג'יה ה-30 במקומו של המושל הקודם, ויליאם רייבן, שנפטר בעת כהונתו. מתיו טלבוט נולד במחוז בדפורד שבמושבת וירג'יניה. הוא היה צאצא לאחת המשפחות הנורמניות הוותיקות של אנגליה. סבו, שנקרא גם הוא מתיו טלבוט, היה בנו השלישי של רוזן שרוסברי העשירי. אותו מתיו טלבוט נולד באנגליה ב-1699. ב-1722 הוא הגיע לפרובינציית מרילנד עם דודנו, בנו של הרוזן טלבוט, כדי לבקר שם קרובי משפחה שהתיישבו שם, ושעל שמם קרוי מחוז טלבוט שבמרילנד. מאוחר יותר הוא השתקע במרילנד, ומשם הוא עבר למושבת וירג'יניה ונולדו לו ארבעה בנים. לאחר מות רעייתו הוא עבר למחוז בדפורד שבווירג'יניה. לאחר מלחמת העצמאות של ארצות הברית עבר מתיו טלבוט הנכד למחוז וילקס שבג'ורג'יה. הוא שירת כקפטן במיליציה של ג'ורג'יה. בשנים 1790–1791 שימש טלבוט כפקיד בבית המשפט הגבוה במחוז אלברט. הוא ייצג את מחוז וילקס בבית הנבחרים של ג'ורג'יה. בסופו של דבר עבר טלבוט למחוז אוגלתורפ שבג'ורג'יה, וייצג אותו בוועידת החוקה של ג'ורג'יה ב-1795 וב-1798. ב-1808 הוא נבחר לסנאט של ג'ורג'יה, בו הוא כיהן במשך 15 שנים. בשנים 1818–1823 הוא כיהן כנשיא הסנאט. ב-24 באוקטובר 1819, בעת כהונתו של טלבוט כנשיא הסנאט, נפטר מושל ג'ורג'יה ויליאם רייבן באופן פתאומי, ומתוקף תפקידו, הושבע טלבוט כמושל, וכיהן בתפקיד במשך כשבועיים, עד להשבעתו של המושל הנבחר ג'ון קלארק. מתיו טלבוט נפטר ליד וושינגטון, ג'ורג'יה ב-17 בספטמבר 1827. הוא נטמן בבית הקברות של הכנסייה המתודיסטית המאוחדת סמירנה שבעיר. על שמו נקראו מחוז טלבוט והעיר טלבוטון, מושב המחוז, שבג'ורג'יה. מדיה וקבצים בנושא מתיו טלבוט בוויקישיתוף מתיו טלבוט באתר אגודת המושלים הלאומית (באנגלית) מתיו טלבוט באתר The Political Graveyard (באנגלית) מתיו טלבוט, באתר "Find a Grave" (באנגלית) Krakow, Kenneth K. (1975). Georgia Place-Names: Their History and Origins. Macon, GA: Winship Press. p. 219.
אסון ריג'נטס פארק

אסון ריג'נטס פארק בעיר לונדון בירת בריטניה התרחש ב-15 בינואר 1867. מאות אנשים שהחליקו על פניו הקפואים של אגם החתירה בפארק נפלו לתוכו לאחר שהקרח נבקע. 40 מהם מתו. היה זה האסון החמור ביותר הקשור במזג האוויר שהתרחש בבריטניה עד לאותו זמן. מזג האוויר בחודש ינואר 1867 בבריטניה היה קר באופן יוצא דופן, ופני המים של מקווי מים רבים במדינה קפאו. כך היה גם באגם החתירה שבפארק ריג'נטס שבלונדון. החלקה על הקרח הייתה ספורט פופולרי באותם ימים, ומאות אנשים יצאו להחליק על פני האגם הקפוא. ב-14 בינואר נשבר הקרח ו-21 איש נפלו לתוך מי האגם, אך כולם נמשו מתוכו בחיים. במהלך הלילה קפא הקרח שוב. למחרת, 15 בינואר, יצאו כ-500 איש להחליק על פני האגם הקפוא, כשכ-2,000 איש נוספים צפו בהם מן היבשה. בשעה 15:30 נבקע הקרח וכמחצית מהמחליקים נפלו לתוך מי האגם הקרים, שעומקם היה כ-3.5 מטר. חלקם לא ידעו לשחות והיו נעולים במחליקיים כבדים, ולכן שקעו מתחת לפני המים. רבים נאחזו בגושי קרח כדי שלא לטבוע. הצופים באסון יצאו על האגם בסירות כדי למשות את הטובעים. אחרים תלשו ענפים מעצים כדי שישמשו כחבלי הצלה ומשכו אנשים מתוך המים. רבים נימשו ללא פגע, אך אחרים טבעו או שסבלו מתת-חום. הוצאת גופות כל הקורבנות ממי האגם נמשכה ימים אחדים, והעובדה שפניו שבו וקפאו הקשתה על הפעולה. חקירת סיבות מוות (Inquest) שנערכה בהמשך החודש הסתיימה בקביעה שכל מקרי המוות היו פרי תאונה, ללא ייחוס רשלנות לאדם כלשהו – זאת הגם שהתברר שהאחראים על הפארק שברו לפני האסון את הקרח, כדי לספק שטחי מים פתוחים לעופות המים שקיננו בו. חבר המושבעים שקבע את הקביעה המליץ לטפל בהפחתת עומק האגם. ב-1868 האגם אכן נוקז ממימיו, תחתיתו צופתה בבטון ועומקו הוגבל לכ-1.2 מטר, במטרה למנוע מקרי טביעה נוספים. רשימה על האסון, באתר הגארדיאן, 2012
אריק גוצ'אל

אריק גוצ'אל (בפולנית: Eryk Goczał; נולד ב-6 בנובמבר 2004) הוא נהגי מרוצי ראלי פולני המתחרה באליפות העולם בראלי-רייד בקטגוריית SSV (T4). גוצ'אל הוא המתחרה הצעיר ביותר והזוכה הצעיר ביותר בתולדות ראלי דקר לאחר שניצח את הקטגוריה בה התחרה בשנת 2023. גוצ'אל החל להשתתף במרוצי ראלי בשנת 2019 כשהוא נוהג במכונית אפס באירועים שונים של אליפות פולין בראלי-רייד ובאחה אירופה. בשנת 2021 החל להתחרות באליפות פולין בדריפט. שנה לאחר מכן זכה באליפות. בינואר 2023 התחרה לראשונה בראלי דקר בקבוצה של אביו, מרק גוצ'אל. במהלך המרוץ הוא קבע מספר שיאים: המתחרה הצעיר ביותר שמתחיל את התחרות, שמנצח סטייג' ושמנצח את הקטגוריה. הוא פתח בצורה טובה את ראלי דקר 2024 והוביל מתחילת המרוץ ועד ליום המנוחה, כשהוא מנצח בארבעה סטייג'ים במהלך השבוע. במהלך סוף השבוע נמצא ברכבו חלק במצמד שלא תאם את התקנות של הפדרציה הבין-לאומית לרכב והוא נפסל מהמרוץ. Eryk Goczal receives licences ahead of Dakar 2023, The Checkered Flag, 27 October 2022 2023 Dakar Rally: 18-year-old Eryk Goczal fends off Baciuska for T4 win, The Checkered Flag, 19 January 2023 Dakar disqualifies T3 leader for technical infringement , Motorsport.com, 14 January 2024
מסורתי

האם התכוונתם ל... מסורת – מערכת תרבותית של מנהגים ונורמות מושרשים המועברים מדור לדור בקבוצה או בחברה. מסורת (יהדות) – מנהגים ואמונות שנמסרו בקהילות יהודיות. יהדות קונסרבטיבית – זרם ביהדות המודרנית המשלב שמירת מצוות עם רוח ביקורתית. מסורתיים – הגדרה עצמית של יהודים, בעיקר במדינת ישראל, שאינם רואים עצמם כחילונים אך גם לא כדתיים.
הסופר קאפ הספרדי 2010

הסופר קאפ 2010 הוא המהדורה ה-27 במסגרת הסופר קאפ הספרדי. הטורניר הפגיש בין ברצלונה שזכתה בלה ליגה לבין סביליה שזכתה בגביע הספרדי. ברצלונה זכתה בתואר בפעם ה-9 שלה בזכות ניצחון 3–5 בסיכום שני המשחקים. עונת 2009/2010 בלה ליגה
GeForce 30

סדרת כרטיסי המסך GeForce 30 היא סדרת מעבדים גרפיים (GPU) שפותחה ומשווקת על ידי אנוידיה, כהמשך לסדרת כרטיסי המסך GeForce 20. הסדרה מבוססת על המיקרו-ארכיטקטורה "אמפר" פרי פיתוחה של אנוידיה, וכוללת את הדור השני של ליבות ניתוב הקרניים הייעודיות של אנוידיה (Nvidia RTX) וליבות טנזור מדור שלישי. הסדרה יצאה לאור ב-17 בספטמבר 2020 עם השקת כרטיס המסך RTX 3080 ולאחריו הכרטיסים RTX 3090, ו-RTX 3070, והשקתה התרחשה על רקע המחסור העולמי בשבבים. כתוצאה מכך, נצפו חוסרים משמעותיים בכרטיסי הסדרה, שלוו בעליות מחירים משמעותיות לעומת מחירי ההשקה, בעיות שנותרו על כנן עד שנת 2022. סדרת כרטיסי המסך העוקבת היא GeForce 40 מבוססת ארכיטקטורית "עדה לאבלייס", שיצאה לאור ב-2022. שיפורים טכניים שנכללו בארכיטקטורת "אמפר" כוללים, בין היתר, את: תמיכה ב-CUDA Compute 8.6. ליתוגרפיית ייצור של 8 ננומטר תוצרת סמסונג. כל יחידת הזרמה (Streaming Multiprocessor unit) מספקת ביצועים כפולים בחישובי נקודה צפה FP32 לעומת הסדרה הקודמת. ליבות טנזור מדור שלישי עם תמיכה בנקודה צפה של 8FP16, bfloat16, TensorFloat-32 (TF32) ו-sparsity acceleration. ליבות ניתוב קרניים מדור שני, בנוסף חישוביים מקבילים של ניתוב קרניים והצללה. תמיכה בזכרונות VRAM בטכנולוגיית GDDR6X בכרטיסי מסך נבחרים (RTX 3060Ti GDDR6X Version, RTX 3070 Ti, RTX 3080, RTX 3080 12 GB, RTX 3080 Ti, RTX 3090, RTX 3090 Ti) אפיק העבודה מול לוח האם הוא PCI Express 4.0. תמיכה ב-NVLink בגרסה 3 בכרטיסים נבחרים (RTX 3090, RTX 3090 Ti) תמיכה ב-HDMI 2.1. תמיכה ב-Nvidia PureVideo Feature Set K תחת הקודק AV1 התומך בהאצת חומרה. כל המעבדים הגרפיים שיוצרו עבור כרטיסי המסך השולחניים יוצרו בליתוגרפיית ייצור 8 ננומטר מבית סמסונג. תמיכה ב-NVLink דו-כיווני בכרטיסי RTX 3090, RTX 3090 Ti בלבד. כרטיס המסך RTX 3050 משתמש באפיק PCI Express במהירות x8. יתר הכרטיסים משתמשים במהירות x16. תמיכה בדור רביעי של טכנולוגיית Max-Q לחסכון בחשמל. יצרן המחשב מחליט האם להפעיל טכנולוגיות Max-Q כמו Dynamic Boost 2.0 או WhisperMode 2.0. כל כרטיסי המסך הניידים תומכים בטכנולוגיית זיכרון GDDR6 בלבד. בשורה העליונה: מספר ליבות הצללה (CUDA). בשורה התחתונה: היחס (מימין לשמאל) בין מספר ליבות טנזור:מספר ליבות ניתוב קרניים:מספר יחידות פלט רינדור:מספר יחידות מיפוי טקסטורה בשורה העליונה: מספר ליבות הצללה (CUDA). בשורה התחתונה: היחס (מימין לשמאל) בין מספר ליבות טנזור:מספר ליבות ניתוב קרניים:מספר יחידות פלט רינדור:מספר יחידות מיפוי טקסטורה מדיה וקבצים בנושא GeForce 30 בוויקישיתוף אתר האינטרנט הרשמי של GeForce 30 (באנגלית) CUDA C++ Programming Guide, docs.nvidia.com אנוידיה, Ampere GA102 GPU Architecture Whitepaper v2.1 GeForce RTX 30 Series GPUs: Ushering In A New Era of Video Content With AV1 Decode, NVIDIA (באנגלית אמריקאית)
מסדר הדרקון

מסדר הדרקון (בגרמנית: Drachenorden, בלטינית: Societas Draconistrarum) היה מסדר צבאי נוצרי של אצילים שנוסד על ידי זיגמונד, קיסר האימפריה הרומית הקדושה ורעייתו ברברה צילי ( Barbara Cilli ‏ 1451 - 1390/95), בתקופה שכיהן כמלך הונגריה על מנת שחברי המסדר יגוננו על המשפחה המלכותית ועל הכנסייה הקתולית. חברי המסדר כונו בשם "דרקוניסטים". בהקמתו, ב-12 בדצמבר 1408, נועד המסדר למאבק נגד ה"הכופרים והסכיסמאטיים". בשלושת עשורים הראשונים לקיומו עיקר מאבקו כוון נגד ה"כפירה" ההוסיטית בצ'כיה. מאוחר יותר, הוא ביקש לפנות אל המאבק באימפריה העות'מאנית. אחד מחברי המסדר, החל משנת 1431, היה הנסיך הרומני ולאד השני "הדרקון" והועלתה השערה שכינויו "השד" (ברומנית "דרקול"), נובע מהיותו דרקוניסט. בנו, ולאד המשפד (Vlad Ţepeş) "ולאד צפש" במקור, כונה ברומנית גם "דרקוליה" Drăculea (השד הקטן) ונתן השראה לדמות האגדית של הרוזן הערפד דרקולה. סמל המסדר היה דרקון שזנבו כרוך סביב צווארו ויוצר בכך מעגל, כמו מעגל חברי המסדר. במעגל הראשון מספר חברי המסדר המקורי היה 24 ועם מותו של אחד מהם התמנה אחר במקומו. העומד בראש המסדר, Maestru magnificus, היה מלך הונגריה וסביבו חמישה מגינים הנושאים את הדרגה מרשל. גם ליתר חברי המסדר היו מגינים במספר לא קבוע. הפטרונים הרוחניים של המסדר היו גאורגיוס הקדוש, המלאך מיכאל ומרגרטה הבתולה. מדיה וקבצים בנושא מסדר הדרקון בוויקישיתוף Heiko Haumann Dracula Leben umd Legende, C.H.Beck - München 2011, (בגרמנית) Memorie Istorică: Ordinul Dragonului 1/2 (ברומנית) Memorie Istorică: Ordinul Dragonului 2/2 (ברומנית) H.Haumann ע' 9
אוולין מ. כהן

אוולין מ. כהן היא היסטוריונית אמנות אמריקאית. כהן היא מומחית לאמנות כתבי יד יהודיים מימי הביניים. כהן הייתה אחראית לאיחוד שני חצאים של כתבי יד יהודיים המתוארכים כהעתיקים ביותר מארצות גרמניה. בזמן שעבדה בארכיון, היא זיהתה שכתב היד החלקי של מחזור תפילה יהודי שהיא בחנה היה החצי השני של ספר תפילה שבחנה בארכיון אחר. כתב היד היה סידור התפילה האישי של קלונימוס בן יהודה מיום כ"ח בטבת ה'תש"ו (12 בינואר 1290), אסלינגן אם נקר. כהן ידועה במיוחד בעבודתה על תפקידן של נשים יהודיות בהזמנת ספרים, בעלות ושימוש בספרים בתקופת ימי הביניים והרנסאנס. היא מציגה סידורים שנכתבו בקול הנשי, כולל כמה שכוללים, בין הברכות שמתחילות את תפילת שחרית, את הברכה "ברוך אתה אלוהים אדוני היקום, שהפכת אותי לאישה ולא גבר". כתבי יד אחרים שכהן חקרה מציגים נשים בהארות. כהן קיבלה את הפרס הלאומי לספרים יהודיים לשנת 1985 בקטגוריית אמנויות חזותיות על ספרה על רוטשילד מחוז 1492, שנכתב בשיתוף עם מנחם שמלצר. כהן היא בתו של הסקל כהן, לשעבר מנהל הפרסום של ה-NBA. A Journey through Jewish Worlds: Highlights from the Braginsky Collection of Hebrew Manuscripts and Printed Books, מאת אוולין מ. כהן, אמיל שרייבר ושרון מינץ, וואנדרס, 2010 Pen and Parchment: Drawing in the Middle Ages, מוזיאון אטרופוליטן לאמנות פרסומים, מחבר שותף, 2007 The Rothschild Mahzor, - Florence, 1492, 1983 Chosen: Philadelphia's great Hebraica, מוזיאון וספרייה רוזנבך, מחבר שותף יחד עם דוד שטרן, 2007 Omnia in Eo: Studies on Jewish Books and Libraries in Honour of Adri Offenberg Celebrating the 125th Anniversary of the Bibliotheca Rosenthaliana in Amsterdam, פיטרס מוציא לאור, מחבר שותף, 2006. "Hebrew Manuscript Illumination in Italy," in Gardens and ghettos: the art of Jewish life in Italy, הוצאת אוניברסיטת קליפורניה, מחבר שותף, 1989. כהן מרצה במוזיאון המטרופוליטן לאמנות The life of Judaism, Harvey E. Goldberg, University of California Press, 2001, p. 153-4. "Past Winners". Jewish Book Council (באנגלית). נבדק ב-2020-01-25.
סיפור אהבה (סרט, 2020)

סיפור אהבה (באנגלית: Wild Mountain Thyme) הוא סרט קולנוע משנת 2020 בכתיבה ובימוי של ג'ון פטריק שנלי (אנ'), עם אמילי בלאנט, ג'יימי דורנן וכריסטופר ווקן בתפקידים הראשיים. התסריט של שנלי מבוסס על המחזה שלו "Outside Mullingar" (מחוץ למולינגר) שהועלה בברודוויי ב-2014. שם הסרט לקוח משיר העם האירי "Wild Mountain Thyme" (טימין הבר ההררי) (אנ') המושר בסרט. הצילומים נעשו במחוז מאיו באירלנד ובניו יורק. שתי חוות סמוכות באירלנד - חוות משפחת מלדון וחיית משפחת ריילי. רוזמרי מלון (אמילי בלאנט) ואנתוני ריילי (ג'יימי דורנן) גדלו ביחד ועתה הם בעשור השלישי שלהם. רוזמרי מאוהבת באנתוני ומנסה לחזר אחריו אבל הוא ביישן ולא מסוגל להציע לה להתחתן. במקומה הוא מדבר אל החמור ותושב הכפר קלירי (בארי מקגוורן) מפיץ זאת לכל הכפר וכולם צוחקים עליו. אביו האלמן טוני ריילי (כריסטופר ווקן) אוהב אותו אך מיואש ממנו וסבור שלא יוכל להחזיק בחווה לאחר מותו.. הוא מתכוון להזמין את אחיינו האמיד אדם קלי (ג'ון האם) המתגורר בניו יורק ולמכור לו את החווה. אדם מגיע עם מכונית רולס רויס כדי לעשות רושם על תושבי הכפר ובעיקר על רוזמרי אותה הוא מחבב ומתכונן להציע לה נישואין. לבקשתה הוא לוקח אותה להצגת אגם הברבורים בניו יורק כי אביה כריס (דון ויצ'רלי) אמר לה בילדותה כי היא לגביו יפה כברבור לבן. הוא מנשק אתה אבל היא מסרבת לו וחוזרת לאירלנד. בגשם שוטף היא מספרת לו על הנשיקה ואנתוני נשבר, מנשק אותה ומציע לה נישואין. לבסוף הם שרים יחד בפאב המקומי את "Wild Mountain Thyme" שבקהל אדם ואשתו מב ושני הוריהם שנפטרו. אתר האינטרנט הרשמי של סיפור אהבה "סיפור אהבה", במסד הנתונים הקולנועיים IMDb (באנגלית) "סיפור אהבה", באתר AllMovie (באנגלית) "סיפור אהבה", באתר Rotten Tomatoes (באנגלית) "סיפור אהבה", באתר Metacritic (באנגלית) "סיפור אהבה", במסד הנתונים הקולנועיים KinoPoisk (ברוסית) קדימון לסיפור אהבה, באתר יוטיוב אמילי בלאנט שרה באתר יוטיוב פסקול הסרט, באתר יוטיוב להקת האשה הקלטית שרה Wild Mountain Thyme באתר יוטיוב
פיגוע השרפה בקולנוע רקס

פיגוע השריפה בקולנוע רקס היה פיגוע טרור של הצתת שריפה בקולנוע באבאדאן, איראן, ב-19 באוגוסט 1978. ארבעה טרוריסטים מונעים מקיצוניות אסלאמית, כיסו את הבניין בדלק מטוסים לפני שהציתו אותו כשמאות אנשים נעולים בפנים. בין 370 ל-470 בני אדם נרצחו בשריפה. המתקפה הובילה לפרוץ המהפכה האיראנית ב-1979, בה הופל שלטון השאה מוחמד רזה פהלווי, והתפרצות של אלימות המונית. הייתה זו מתקפת הטרור הקטלנית ביותר בהיסטוריה עד לטבח ב-1990 בשוטרים של משטרת סרי לנקה, ולאחר מכן על ידי פיגועי 11 בספטמבר. שלטון השאה האשים בתחילה את "המרקסיסטים האסלאמיים" בשריפה ומאוחר יותר דיווח כי חמושים איסלאמיים הציתו את האש. מפגינים נגד השאה האשימו באופן שקרי את סאוואכ, המשטרה החשאית האיראנית, בהצתת האש. אף על פי שחמושים איסלאמיים היו אחראים למתקפה, האופוזיציה האסלאמית הרוויחה מאוד מהאסון מבחינת תעמולה בגלל האווירה הכללית של חוסר אמון וזעם. איראנים רבים השתכנעו מהדיסאינפורמציה, שהזינה את הלהט הגוברת נגד השאה. לדברי רוי מוטהידה, היסטוריון אמריקאי שחיבר את Mantle of the Prophet, "אלפי איראנים שחשו נייטרליים וחשבו עד אז שהמאבק הוא רק בין השאה ותומכי המולות השמרנים הדתיים, הרגישו שהממשלה עשויה להוציא אותם להורג כדי להציל את עצמה. לפתע, עבור מאות אלפים, התנועה הייתה העסק שלהם." מדיה וקבצים בנושא פיגוע השרפה בקולנוע רקס בוויקישיתוף
כף אנג'לה

כף אנג'לה (בערבית: رأس أنجلة; בצרפתית: Cap Angela) הוא לשון יבשה הנחשב מאז שנת 2014 לנקודה הצפונית ביותר בתוניסיה ובאפריקה היבשתית כולה. הכף ממוקם לחופי הים התיכון, כ־12 קילומטרים מצפון־מערב לעיר ביזרטה (שהיא העיר הצפונית בתוניסיה ובאפריקה היבשתית) וכ־65 קילומטרים מצפון־מערב לבירה תוניס. מדיה וקבצים בנושא כף אנג'לה בוויקישיתוף "Scenery of Cape Angela - Xinhua | English.news.cn". news.xinhuanet.com. נבדק ב-2017-07-07.(הקישור אינו פעיל) ערך זה הוא קצרמר בנושא גאוגרפיה של תוניסיה. אתם מוזמנים לתרום לוויקיפדיה ולהרחיב אותו.
יעקב אביגדור (חכם באשי)

יַעֲקֹב אֲבִיגְדוֹר (1790, ה'תק"ן–1870, ה'תר"ל) היה רב וחכם באשי של קושטא. אביגדור מונה לחכם באשי של קושטא בשנת 1860. בזמן כהונתו נמשכה המחלוקת על בית הספר המודרני שהקים אברהם שלמה דה קמונדו, ואביגדור צידד בהמשך פעילות בית הספר. בהתערבות הממשלה העות'מאנית הוקמה ועדת רבנים בהשתתפות הרב חיים פלאג'י מאיזמיר, הרב יקיר גירון מאדירנה והרב מנחם הכהן בן ארדוט מסרס (הרב אשר קובו מסלוניקי נעדר מפאת חוליו), שהכריעה לטובתו של אביגדור ונגד יצחק אקריש בהתירה את פתיחת בית הספר בתנאים מסוימים. המחלוקת שהתעוררה סביב הנהגתו הביאה את השלטונות להעבירו מתפקידו בשנת 1863, ותחתיו מונה הרב יקיר גירון. אביגדור המשיך לשמש לאחר מכן בתפקיד רב הכולל של קושטא. "אביגדור, יעקב", האנציקלופדיה העברית (כרך א, עמ' 138), חברה להוצאת אנציקלופדיות, תשכ"ט. כתב–יד, פסק בית הדין בקושטא על כשרות מקווה – עם חתימות גדולי רבני קושטא, תרכ"ז, באתר קדם – בית מכירות פומביות ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
101 כלבים דלמטים (אלבום מחזמר)

101 כלבים דלמטים הוא אלבום מחזמר שהולחן על ידי חזי שקד, נכתב על ידי אסף אשתר והוקלט על ידי מיקי קם, אורנה ומשה דץ, דנה אינטרנשיונל, ירון ברלד, קובי מימון וחני נחמיאס. אלבום המחזמר יצא לאור בדצמבר 2014, בהוצאת המשרד מ.מ. הפקות, כאלבום הרשמי של המחזמר, "101 כלבים דלמטים". בנוסף לאלבום המחזמר, פורסם אלבום וידאו שכלל את כל המחזמר המלא. אלבום המחזמר כמו גם הווידאו כוללים את הצגת חג החנוכה המבוססת על ספרה רב-המכר של דודי סמית, שנכתב בשנת 1964 באנגליה. ההצגה מגוללת את סיפורם של 101 כלבים דלמטים, שנחטפים על ידי מעצבת האופנה – קרואלה דה ויל (בגילומה של הזמרת-יוצרת הישראלית דנה אינטרנשיונל). קרואלה הפכה לעשירה באמצעות אוסף מעילי הפרווה הגדול שלה. בעזרת זוג הגנבים (ירון ברלד וקובי מימון), היא חוטפת את הגורים מרחבי אנגליה ומחביאה אותם במקום סודי במטרה להפוך אותם למעילים. בעליהם (אורנה ומשה דץ) נחלצים לעזרה ביחד עם זוג אומנות (חני נחמיאס ומיקי קם) שמנסים יחד להציל את כל הגורים מקרואלה. "קרואלה שחור לבן" באתר יוטיוב אסף נבו, ‏דנה אינטרנשיונל שרה כקרואלה ב-"101 דלמטיים", באתר ‏מאקו‏, 4 בדצמבר 2014 101 כלבים דלמטים - די וי די The Dodie Smith Information Site, web.archive.org, ‏2006-04-30 What to Know About the Origins of Cruella de Vil Before Watching the New Disney Movie, TIME, ‏2021-05-28 (באנגלית)
המשרד לביטחון אנרגטי ונטו אפס (בריטניה)

המשרד לביטחון אנרגטי ונטו אפס (באנגלית: Department for Energy Security and Net Zero (DESNZ)) הוא משרד ממשלתי בקבינט של ממשלת בריטניה האחראי על אבטחת אספקת האנרגיה של בריטניה לטווח ארוך, שיפור היעילות האנרגטית. מזכיר המדינה לענייני ביטחון אנרגטי ונטו אפס הנוכחית הוא אד מיליבנד. עם כניסתו לתפקיד ראש ממשלת בריטניה, רישי סונאק סימן את מחויבותו לספק נטו אפס של פליטת גזי החממה, ולקיים את ההתחייבות שהתחייבה בריטניה בוועידת האקלים בגלאזגו שנה קודם לכן. באמצעות הקמת משרד חדש. ב-7 בפברואר הודיע סונאק על הקמת המשרד לביטחון אנרגטי ונטו אפס אשר סמכויותיו נלקחו מהמשרד לעסקים, אנרגיה ואסטרטגיה תעשייתית; גרנט שאפס מונה למזכיר המדינה לענייני ביטחון אנרגטי ונטו אפס הראשון. תפקידי המשרד לביטחון אנרגטי ונטו אפס: אבטחת אספקת אנרגיה של בריטניה. הבטחת שוקי אנרגיה תקינים. עידוד יעילות אנרגטית. ניצול ההזדמנויות של נטו אפס להוביל את העולם בתעשיות ירוקות חדשות. להבטיח שבריטניה תעמוד בכמויות פליטת זי החממה המחייבים מבחינה משפטית ובמחויבויות נטו אפס. למשרד לביטחון אנרגטי ונטו אפס סוכנויות בת הכפופות לו ביניהם: רשות המשטרה הגרעינית האזרחית – מפקחת על המשטרה הגרעינית האזרחית (CNC) ומוודאת שהשיטור שלה עונה על הצורך של החברות המפעילות גרעין. רשות הפחם – אחראית על רישוי כריית פחם בבריטניה, ניהול בעיות הבטיחות, התמודדות עם זיהום מים שנגרם מכריית פחם. הוועדה לשינויי אקלים – מייעצת לממשלה לגבי יעדי פליטות ומדווחת לפרלמנט על ההתקדמות בהפחתת פליטת גזי חממה. הגרעין הבריטי הגדול – תומכת בתעשיית הגרעין של בריטניה על ידי מתן הזדמנויות טובות יותר להשקעות. רשות המעבר בים הצפוני – מעניקה רישיון, מווסתת ומשפיעה על תעשיות הנפט והגז, מימן מהחוף ואחסון פחמן בבריטניה. הרשות לפירוק גרעיני – אמונה על ניקוי אתרי גרעין שיצאו משימוש בצורה בטוחה, ומאובטחת. סליקס פיננסים בע"מ – מספקת מימון ממשלתי למגזר הציבורי, כולל הממשלה המרכזית, לשיפור יעילות האנרגיה, הפחתת פליטת פחמן והורדת חשבונות האנרגיה. הרשות לאנרגיה אטומית אתר האינטרנט הרשמי של המשרד לביטחון אנרגטי ונטו אפס המשרד לביטחון אנרגטי ונטו אפס, ברשת החברתית פייסבוק המשרד לביטחון אנרגטי ונטו אפס, ברשת החברתית אקס (טוויטר) המשרד לביטחון אנרגטי ונטו אפס, ברשת החברתית אינסטגרם המשרד לביטחון אנרגטי ונטו אפס, ברשת החברתית LinkedIn המשרד לביטחון אנרגטי ונטו אפס, סרטונים בערוץ היוטיוב Response to the creation of the new UK Department for Energy Security and Net Zero, Grantham Research Institute on climate change and the environment (באנגלית) About us, GOV.UK (באנגלית) Departments, agencies and public bodies - GOV.UK, www.gov.uk (באנגלית)
יחסי ג'מייקה–קניה

יחסי ג'מייקה–קניה הם היחסים הבילטרליים בין ג'מייקה לקניה. שתי המדינות כוננו את יחסי החוץ ביניהן בשנת 1976. נשיא קניה אוהורו קניאטה ערך ביקור ממלכתי בג'מייקה באוגוסט 2019. הוא נפגש וקיים שיחות עם ראש ממשלת ג'מייקה אנדרו הולנס. שתי המדינות מקיימות דיאלוגים קבועים בנושאי מסחר, חקלאות, תיירות ובריאות. לג'מייקה אין שגרירות בקניה, והנציבות העליונה של ג'מייקה בפרטוריה אמונה על היחסים עם קניה. לקניה אין שגרירות בג'מייקה, ושגרירות קניה בהוואנה אמונה על היחסים עם ג'מייקה. Press Statement by The Prime Minister of Jamaica The Most Honourable Andrew Holness, ON, MP on the Occasion of The State Visit 5th -7th August 2019 of The President of The Republic of Kenya His Excellency Mr. Uhuru Kenyatta – Jamaica Information Service